[{"text_idx": "#000005", "text": "Izotzausteko untzi hauetako batzuetan gainera, azpian aire konprimatua injektatzen da alboetara izotza eta untziaren arteko marruskadura txikiagoa izan dadin."}, {"text_idx": "#000006", "text": "Beste era bateko izotz-geruza egoten da ordea polotik hurbileko itsasoetan. Hango pack -a gogorragoa da eta untzi indartsuagoak behar dira. Normalean izotzaustekoek, indar hutsez lan egin izan dute; brankaz eta beren pisu guztiaz izotza kolpatuz. Izotza hautsi ezin bada ordea, untzi barruko ur-deposito batzuetatik ura beste ur-deposito batzuetara pasa behar da. Horela branka jaso egiten da eta gero kolpera jaitsi izotz-geruza hausteko. Batzuetan, lastran doan ur honetaz baliaturik albaka okertzen da untzia, izotzetan preso gera ez dadin. Azken aldian, izotzausteko batzuek beso biragarrizko helizeak daramatzate, izotz-geruzatan hobeto ibiltzearren."}, {"text_idx": "#000009", "text": "Alemanian dena dela, diseinu berriko izotzaustekoak egiten hasiak dira. Untzi-bularra goian egongo da, baina urpeko branka launa izango da; ia lehorreratzeko txalupa handiena bezain launa. Itsasuntziaren energia zinetikoa eta pisua aprobetxatuko dira izotz-geruza hausteko, baina ganibetak gazta ebakitzen duen antzera lan egiteko diseinua emango zaio. Brankan irekitako kanala ez du gero kaskoak alboetan zabaldu beharko. Izan ere gila zorrotzak izotz-pusketak alboetara bidaliko ditu. Diseinu berri honi esker, untziaren errendimendua hobea da eta propultsio atomikorik gabe ere lan egin daiteke."}, {"text_idx": "#000011", "text": "1983.eko urrian adibidez, 26 sovietar untzi geldirik geratu ziren ez atzera eta ez aurrera Siberiako iparraldean eta beste hainbeste ere larri zebiltzan. Lenin izotzausteko nuklearrak berak ere ez zuen hara inguratzerik izan eta helikopteroz garraiatu zituzten preso zeuden marinelentzako janariak. Gero Arktika (orain Leonid Brezhnev izena du) eta Sibir untzi atomikoak hurbildu ziren, oztopo eta neke asko gainditu ondoren."}, {"text_idx": "#000013", "text": "Untzigintzaren historia XIII: Propultsio atomikoa"}]